# Gírgola de castanyer

La gírgola de castanyer o crespell de castanyer (Grifola frondosa del grec grîphos, xarxa de pescar i del llatí frondosa, frondosa) és un crespell de soca que sovint agrupa un nombre elevat de barrets i pot atendre mides espectaculars, fins a 50 cm de diàmetre i els 10 kg de pes.

## Descripció

Bolet gran, carnós, de color bru grisenc a bru vermellós, constituït per nombrosos barrets imbricats en forma de ventall que neixen d'un peu comú.Superfície dels barrets finament vellutada i amb ratlles radials. El revers és de blanc a crema, amb porus angulars i flocosos, de 2-4 mm de diàmetre. Carn ferma, fibrosa, blanca, dolça al tast.

## Hàbitat

Creix en l'estatge montà i submontà, a la base d'un ampli ventall d'arbres planifolis de la família de les Fagàcies, especialment roures vells, castanyer i faig. També sobre arbres fruiters, com presseguer, albercoquer o pruneres. Produeix un podriment blanc sobre el duramen sobre el que dibuixa ratlles taronges de 1-2 mm d'ample. Normalment es troba a finals d'estiu fins a inicis de tardor.

## Identificació

Es pot confondre amb el crespell de faig, gírgola gegant, gírgola de faig o gamarús(Meripilus giganteus), que sol ser de mida més gran, de carn i porus que ennegreixen al frec. El crespell d'ombrel·la o gírgola d'ombrel·la (Polyporus umbellatus) té els barrets en forma de petites ombrel·les sobre cames centrals. El crespell groc o gírgola de garrofer (Laetiporus sulphureus) és de color groc a groc ataronjat.

## Usos

Bolet comestible, apreciat quan és jove. Té un bon sabor i aroma. De propietats medicinals i efectes farmacològics, consumit durant segles a la Xina i el Japó com antitumoral, on s'anomena maitake. És ric en proteases que s'han utilitzat per estovar la carn i reduïr el gluten del pa.

## Cultiu

Bolet cultivat artificialment mitjançant cultiu en bosses, en ampolles i a l'exterior

## Referències

* 1 2 3 4 5 6 Vidal, Josep Maria; Ballesteros, Enric. Bolets dels Països Catalans i els seus noms populars. Figueres: Brau Edicions, 2013. ISBN 9788496905986.
* 1 2 3 Cuello Subirana, Josep. Els noms dels bolets. Bellaterra: Lynx, 2007, p. 493. ISBN 978-84-96553-39-2.
* 1 2 3 4 5 6 Gràcia, Enric: La Clau dels Bolets: Identifica'ls de la mà d'Enric Gràcia, plana 96-97. Editorial Efadós, volum I, El Papiol, 2021, ISBN 978-84-18243-12-7
* 1 2 3 Læssøe, Thomas; Petersen, Jens H. Fungi of Temperate Europe. Princeton: Princeton University Press, 2019. ISBN 9780691180373.
* ↑ Pascual, Ramon: Els bolets (on surten, com es coneixen, com es cuinen). Editorial Pòrtic, S.A., Barcelona, octubre del 1997. Col·lecció Els manuals de Pòrtic, núm. 1. ISBN 84-7306-965-X, plana 65.
* ↑ Wu, Jian-Yong; Siu, Ka-Chai; Geng, Ping «Bioactive Ingredients and Medicinal Values of Grifola frondosa (Maitake)» (en anglès). Foods, 10, 1, 05-01-2021, pàg. 95. DOI: 10.3390/foods10010095. ISSN: 2304-8158.
* ↑ Mizuno, Takashi; Zhuang, Cun «Maitake, Grifola frondosa : Pharmacological effects» (en anglès). Food Reviews International, 11, 1, 2-1995, pàg. 135–149. DOI: 10.1080/87559129509541024. ISSN: 8755-9129.
* ↑ ABE, Makoto; SEGUCHI, Masaharu «Proteases ofMaitake(Grifola frondosa) Responsible for Breakdown of Wheat Flour Dough and Their Reaction with Gluten Proteins». Bioscience, Biotechnology, and Biochemistry, 67, 9, 1-2003, pàg. 2018–2021. DOI: 10.1271/bbb.67.2018. ISSN: 0916-8451.
* ↑ Mayuzumi, Yoshikazu; Mizuno, Takashi «III. Cultivation methods of maitake (Grifola frondosa)» (en anglès). Food Reviews International, 13, 3, 8-1997, pàg. 357–364. DOI: 10.1080/87559129709541117. ISSN: 8755-9129.

## Enllaços externs

* Informació sobre la gírgola de castanyer. (anglès)
* Article sobre les propietats medicinals de la gírgola de castanyer. Arxivat 2007-10-18 a Wayback Machine. (alemany)